गऊ माता की सेवा ही सच्ची सेवा है और मोक्ष का द्वार : स्वामी बुआ दित्ता
होशियारपुर | गोबिंदगोधाम गौशाला आदमवाल रोड नजदीक कुष्ट आश्रम में स्वामी बुआ दित्ता के पधारने पर प्रबंधक कमेटी की तरफ से उनका स्वागत किया गया। इस दौरान उन्होंने गौ पूजन किया और उपस्थित सदस्यों को आशीर्वाद प्रदान किया। इस अवसर पर उन्होंने गौशाला प्रबंधकों द्वारा गऊ माता की सेवा के लिए दिन रात कार्य करने की सराहना करते हुए कहा कि कलयुग में गऊ की रक्षा के लिए हरेक को आगे आना चाहिए और लोगों को गऊ माता को केवल दूध तक ही सीमित रखकर उसकी हर तरह सेवा करनी चाहिए, क्योंकि गऊ माता की सेवा ही सच्ची सेवा है और मोक्ष का द्वार है। प्रबंधक कमेटी की तरफ से स्वामी जी को सम्मानित भी किया गया। यहां प्रधान कुलदीप सैनी, दिलीप बिल्ला, एडवोकेट राकेश मरवाहा, हरीश शर्मा, प्रेम प्रकाश, सुभाष कपूर, विनोद धीमान, प्रिंस कपूर सोनू कपूर मौजूद थे।
hin_Deva hin_Deva